Seltisberg - Alemannische Wikipedia

# Seltisberg

### Us der alemannische Wikipedia, der freie Dialäkt-Enzyklopedy

Wappe
Basisdate
Kanton: | Basel-Landschaft
Bezirk: | Lieschtel
BFS-Nr.: | 2833
PLZ: | 4411
Koordinate: | 47° 28' n. Br. 7° 43' ö. L.
Höchi: | 491 m ü. M.
Flächi: | 3.57 km²
Iwohner: | 1318 (31. Dezember 2005)
Websyte: | www.seltisberg.ch
Charte

Technische Yschränkung: Dr koräkt Titel wär: »Sältisbärg«

| Dialäkt: Baseldytsch

Sältisbärg (au Sältischbrg oder Sälti, hochdytsch Seltisberg) isch e politischi Gmeind im Bezirk Lieschtel vom Kanton Basel-Landschaft in dr Schwiiz.

## [ändere] Lag

Sältisbärg liggt uff enere Terrasse zwischem Oristal und em Waldeburgertal uff 491 m. ü. M. Nochbergmeinde sin Lieschtel, Buebedorf, Lupsige und ssoledurnische Nuglar-St. Pantaleon.

## [ändere] Wappe

Erscht sitt 1944 hett Sältisbärg e offiziells Wappe. Es isch in zwei Helftene dailt. Obe isch e silbrigi Bliete vomene Ärdbeeri mit goldige Mitti und griene Bletter uff rotem Grund zgseh. Die unteri Helfti isch wyss. S Ärdbeerblüemli erinnert an Spitzname, wo d Sältisbärger friener gha hän: Ärdbeerischnitzer.

## [ändere] Gschicht

Bereits in dr Staizyt hän Lytt uff em Hochplato vom Sälti gläbt, wie archäologischi Fund belegge. Meeglig isch au, ass d Reemer en Buurehoof gha hän. 1194 wird Sältisbärg als "Selboldisperch" s'erschte Moll schriftlig erwäänt. S Dorf hett dazumoll de Froburger gheert. 1305 isches an Bischof vo Basel und 1400 an d Stadt Basel cho. 1803 ischs Dorf vom Amt Waldeburg an Bezirk Lieschtel umteilt worde. 1855 isch d Gmeind wäge verdräggtem Trinkwasser vonere Choleraepidemii heimgsuecht worde.

## [ändere] Brüüch

Wie villi Gmeinde im Baselbiet fiirt dr Sältisberg en Banndag. Dä findet immer an Uffrt statt und füert vo de Oschtgränze vom Dorf (ungfähr bim Chinderheim) an de lieschtlemer und buebedörfer Gränze entlang zur Schweini, emene Stück Wald an de Gränzä zu Lupsige, wo denn au effektiv gfiiret wird. Zur Zyt vo de Länderlerfasnacht het au Sältisbärg en chliine Umzug, wo aber vor allem fürd Chinder do isch. Di meischte gön mit irne Wääge und Gugge doch an di grössere Umzug in Lieschtel und so witr. Um Oschtere umme findet au en Eierläset ufem Schuelhusplatz statt, es git e Rääbeliechtliumzug und natürlich wird au am erschte Auguscht ufem Galms-Hügel es grosses füür azündet.

## [ändere] extärni Verbindige

- Offizielli Website
- Infos vom Kanton

Koordinate: 47° 28' N, 7° 43' O |

Der Artikel basiert uf ´ra freie Ibersetzung vum Artikel „Seltisberg“ us dr dytsche Wikipedia.

Vun "http://als.wikipedia.org../../../s/e/l/Seltisberg.html"

Kategorie: Artikel uf Baseldytsch | Ort (Kanton Basel-Landschaft)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Русский